title: Decizia Comisiei din 6 iulie 2016 privind acordarea unei licențe cu sursă deschisă pentru softul Direcției Generale Afaceri Maritime și Pescuit de gestionare integrată a datelor din domeniul pescuitului (Integrated Fisheries Data Management)

text:
               12.7.2016

               RO

               Jurnalul Oficial al Uniunii Europene

               C 252/9

         DECIZIA COMISIEI
   din 6 iulie 2016
   privind acordarea unei licențe cu sursă deschisă pentru softul Direcției Generale Afaceri Maritime și Pescuit de gestionare integrată a datelor din domeniul pescuitului (Integrated Fisheries Data Management)
   (2016/C 252/03)
   COMISIA EUROPEANĂ,
   având în vedere Tratatul privind Uniunea Europeană, Tratatul de instituire a Comunității Europene a Energiei Atomice și Tratatul privind funcționarea Uniunii Europene,
   având în vedere Decizia Comisiei din 19 septembrie 2001 (PV1536) prin care li se conferă directorilor generali și șefilor de servicii competența de a decide cu privire la necesitatea de a introduce o cerere de protecție a drepturilor de proprietate intelectuală rezultate din activitățile sau programele pentru care sunt responsabili, la acordarea licențelor aferente, la dobândirea, cesiunea sau abandonarea drepturilor, iar directorilor generali li se conferă competența executării administrative aferente,
   întrucât:

               (1)

               Direcția Generală Afaceri Maritime și Pescuit (DG MARE) a elaborat mai multe sisteme informatice care fac parte din suita software pentru gestionarea integrată a datelor din domeniul pescuitului (Integrated Fisheries Data Management – IFDM) utilizată la schimburile electronice de date privind activitățile de pescuit pe baza standardului FLUX al Centrului Organizației Națiunilor Unite pentru facilitarea comerțului și a tranzacțiilor electronice (ONU/CEFACT).

               (2)

               Actuala suită IFDM (denumită în continuare „softul”) conține următoarele sisteme informatice: FLUX Transportation Layer pentru schimbul de mesaje electronice în conformitate cu standardul ONU/CEFACT, instrumentul Union Vessel Monitoring System (VMS) de monitorizare a poziției navelor, pentru care DG MARE a dezvoltat trei module (spațial, de raportare și USM), precum și VMS ERS Viewer, care adaugă la sistemul VMS al Uniunii funcționalitatea de vizualizare a jurnalelor de pescuit electronice în formatul ONU/CEFACT.

               (3)

               Acordarea unei licențe cu sursă deschisă pentru acest soft ar putea fi benefică pentru armonizarea la nivel mondial a schimburilor de date privind pescuitul și ar permite reducerea costurilor aferente. Prin urmare, distribuția instrumentelor soft ar trebui pusă la dispoziția statelor membre, a țărilor terțe, a organizațiilor regionale de monitorizare a pescuitului, precum și Organizației Națiunilor Unite pentru Alimentație și Agricultură.

               (4)

               DG MARE, direcția responsabilă de dezvoltarea și de întreținerea softului și – în același timp – serviciul însărcinat cu executarea administrativă a deciziilor în materie de proprietate intelectuală, consideră că este adecvată și oportună acordarea unei licențe cu sursă deschisă pentru acest soft.

               (5)

               Cu scopul de a distribui și de a promova utilizarea softului și de a evita însușirea exclusivă a acestuia, softul va fi lansat în sistem de licență cu sursă deschisă,

         DECIDE:
   Articolul 1
   Este permisă aplicarea condițiilor pentru sistemul de licență cu sursă deschisă la distribuția acestui soft, cu scopul de a permite utilizarea, reproducerea, dezvoltarea și distribuția sa ulterioară.
   Articolul 2
   Prezenta decizie se aplică în cazul viitoarelor sau noilor versiuni ale acestui soft.

      Adoptată la Bruxelles, 6 iulie 2016.

            Pentru Comisie

         João AGUIAR MACHADO

            Director general


title: Decizia Comisiei din 11 august 2003 de aprobare, în numele Comunității Europene, a modificărilor la anexele Acordului între Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animalăText cu relevanță pentru SEE.

text:
               03/Volumul 48

               RO

               Jurnalul Ofícial al Uniunii Europene

               243

         32003D0616

               L 214/36

               JURNALUL OFÍCIAL AL UNIUNII EUROPENE

      DECIZIA COMISIEI

   din 11 august 2003
   de aprobare, în numele Comunității Europene, a modificărilor la anexele Acordului între Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală
   (Text cu relevanță pentru SEE)
   (2003/616/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 97/132/CE a Consiliului din 17 decembrie 1996 privind încheierea Acordului între Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (1), astfel cum a fost modificată prin Decizia 1999/837/CE (2), în special articolul 3 al treilea paragraf,
   întrucât:

               (1)

               Decizia 2002/957/CE a Consiliului din 28 noiembrie 2002 privind încheierea acordului sub formă de schimb de scrisori cu privire la modificările anexelor la Acordul între Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (3) prevede posibilitatea recunoașterii echivalenței sistemelor de certificare din Noua Zeelandă pentru carnea proaspătă și produsele pe bază de carne cât și pentru alte produse de origine animală.

               (2)

               În cadrul reuniunii din 27 și 28 februarie 2003, Comitetul mixt de gestionare a încheierii acordului (denumit în continuare „comitet”) a emis o recomandare cu privire la stabilirea echivalenței sistemelor de certificare pentru următoarele produse animale: intestine de animale, piei brute sau piei tratate, hrană pentru animalele de companie, oase și produse pe bază de oase, proteine animale prelucrate, sânge și produse din sânge, grăsime și grăsime topită, materii prime pentru hrană pentru animale, materii prime utilizate în scop farmaceutic sau tehnic și produse pe bază de carne de pui. În urma recomandării, ar trebui modificată anexa V din acord.

               (3)

               În cadrul aceleiași reuniuni, Comitetul a emis alte recomandări cu privire la modificările ce trebuie aduse la unele anexe ale acordului, pentru se a ține cont de modificările survenite în structura administrativă a autorităților de resort și a punctului de contact din Noua Zeelandă, cât și de modificările din legislația din Noua Zeelandă. Comitetul a emis, în egală măsură, o recomandare de modificare a anexei V în ceea ce privește măsurile legate de ESB (encefalopatia spongiformă bovină) pentru a le alinia la legislația în vigoare a celor două părți.

               (4)

               Modificările trebuie adoptate în numele Comunității.

               (5)

               Măsura prevăzută de prezenta decizie este conformă cu avizul Comitetului permanent pentru lanțul alimentar și sănătate animală,

         DECIDE:
   Articolul 1
   În conformitate cu recomandările Comitetului mixt de gestionare instituit prin articolul 16 din Acordul încheiat între Comunitatea Europeană și Noua Zeenlandă privind măsurile sanitare aplicabile în comerțul cu animale vii și produse de origine animală, modificările aduse la anexele II, V și X la acord se aprobă în numele Comunității Europene. Textul acordului sub forma schimbului de scrisori, cu modificările aduse la anexele la acord, se anexează prezentei decizii.
   Articolul 2
   Directorul general pentru protecția sănătății și protecția consumatorului este împuternicit să semneze acordul sub forma schimbului de scrisori pentru a angaja Comunitatea.
   Articolul 3
   Prezenta decizie se aplică din prima zi a lunii următoare celei în care Noua Zeelandă notifică în scris Comisia că procedurile interne de aprobare a modificărilor prevăzute la articolul 1 au fost încheiate.

      Adoptată la Bruxelles, 11 august 2003.

            Pentru Comisie

         David BYRNE

            Membru al Comisiei

      (1)  JO L 57, 26.2.1997, p. 4.

      (2)  JO L 332, 23.12.1999, p. 1.

      (3)  JO L 333, 10.12.2002, p. 13.


title: Decizia nr. E5 din 16 martie 2017 privind modalitățile practice aferente perioadei de tranziție pentru schimbul de date pe cale electronică menționat la articolul 4 din Regulamentul (CE) nr. 987/2009 (Text cu relevanță pentru SEE și pentru Acordul CE/Elveția. )

text:
               19.7.2017

               RO

               Jurnalul Oficial al Uniunii Europene

               C 233/3

         DECIZIA NR. E5
   din 16 martie 2017
   privind modalitățile practice aferente perioadei de tranziție pentru schimbul de date pe cale electronică menționat la articolul 4 din Regulamentul (CE) nr. 987/2009
   (Text cu relevanță pentru SEE și pentru Acordul CE/Elveția)
   (2017/C 233/03)
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (a) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), conform căruia Comisia administrativă are responsabilitatea de a trata toate chestiunile administrative sau de interpretare care decurg din dispozițiile Regulamentului (CE) nr. 883/2004 și ale Regulamentului (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (2).
   având în vedere articolul 72 litera (d) din Regulamentul (CE) nr. 883/2004 privind coordonarea sistemelor de securitate socială, conform căruia Comisia administrativă are responsabilitatea de a încuraja utilizarea cât mai extinsă de noi tehnologii,
   având în vedere articolul 4 din Regulamentul (CE) nr. 987/2009, conform căruia „Transmiterea datelor între instituții sau organisme de legătură se efectuează pe cale electronică…” și „Comisia administrativă stabilește structura, conținutul, formatul și modalitățile de efectuare a schimbului de documente și de documente electronice structurate”,
   având în vedere articolul 95 din Regulamentul (CE) nr. 987/2009, referitor la perioada de tranziție, care prevede că „Fiecare stat membru poate beneficia de o perioadă de tranziție pentru schimbul de date prin mijloace electronice…” și că „Aceste perioade de tranziție nu depășesc 24 de luni de la data intrării în vigoare a regulamentului de punere în aplicare.”,
   întrucât:

               (1)

               Articolul 95 din Regulamentul (CE) nr. 987/2009 împuternicește Comisia administrativă să stabilească modalitățile practice pentru orice perioade de tranziție necesare, în vederea asigurării schimbului de date necesar pentru aplicarea regulamentului de bază și a regulamentului de punere în aplicare.

               (2)

               Se impune clarificarea principiilor de bază care trebuie aplicate de instituții pe parcursul perioadei de tranziție.

               (3)

               Ulterior datei de intrare în vigoare a noilor regulamente, a existat un număr semnificativ de cereri în curs în ceea ce privește drepturile dobândite în temeiul Regulamentului (CEE) nr. 1408/71 al Consiliului (3). Referitor la aceste cereri, schimbul de informații se bazează în general pe procedurile incluse în Regulamentul (CEE) nr. 1408/71 și în Regulamentul (CEE) nr. 574/72 al Consiliului (4), inclusiv pe utilizarea formularelor E.

               (4)

               Din articolul 94 alineatul (1) din Regulamentul (CE) nr. 987/2009 reiese că, în circumstanțele prevăzute la considerentul anterior, se va efectua o „dublă acordare”, beneficiarul primind suma mai ridicată.

               (5)

               Totuși, în practică, în marea majoritate a cazurilor, dacă nu în toate cazurile, aplicarea noilor regulamente nu va îmbunătăți acordarea unui drept care se bazează pe regulamentele anterioare. Prin urmare, se consideră nerealist să se aștepte ca, în aceste circumstanțe, instituțiile să aplice proceduri duble în temeiul Regulamentului (CEE) nr. 574/72 și al Regulamentului (CE) nr. 987/2009.

               (6)

               Punctul 5 din Decizia nr. H1 clarifică statutul atestatelor (formularele de tip E) și al cardului european de asigurări sociale de sănătate (inclusiv certificatele provizorii de înlocuire) eliberate înainte de data intrării în vigoare a Regulamentului (CE) nr. 883/2004 și a Regulamentului (CE) nr. 987/2009.

               (7)

               În cursul perioadei de tranziție, statele membre sunt libere să decidă când sunt pregătite să participe la Sistemul de schimb electronic de informații în materie de securitate socială (EESSI) în totalitate sau prin cazuri de utilizare profesională (Business Use Cases) (BUC), făcând în același timp eforturi să respecte recomandările Comisiei Administrative privind implementarea planificată a EESSI în statele membre și succesiunea BUC-urilor pentru demararea schimburilor electronice.
               Procedând în conformitate cu condițiile prevăzute la articolul 71 alineatul (2) din Regulamentul (CE) nr. 883/2004,

         DECIDE:

               1.

               Pe parcursul perioadei de tranziție, principiul director este reprezentat de buna cooperare între instituții, pragmatism și flexibilitate. Mai presus de toate predomină necesitatea de a garanta o tranziție ușoară pentru cetățenii care își exercită drepturile în temeiul noului regulament.

               2.

               De la data intrării în vigoare a Regulamentului (CE) nr. 883/2004 și a Regulamentului (CE) nr. 987/2009, versiunile pe suport de hârtie ale documentelor electronice structurate (DES) înlocuiesc formularele de tip E bazate pe Regulamentele (CEE) nr. 1408/71 și (CEE) nr. 574/72.

               3.

               Fără a aduce atingere alineatului (2), statele membre care dețin sisteme electronice care generează formulare de tip E sau care operează schimburi electronice (de exemplu, proiectele Build), care nu pot fi schimbate în mod rezonabil în acest interval, pot să le utilizeze în continuare pe parcursul perioadei de tranziție, atât timp cât se asigură în totalitate drepturile cetățenilor în temeiul noilor regulamente.

               4.

               În toate cazurile, pe parcursul perioadei de tranziție, orice instituție acceptă informațiile relevante incluse în orice document eliberat de o altă instituție, chiar dacă informațiile se bazează pe un format, un conținut sau o structură perimate. În cazul existenței unor îndoieli cu privire la drepturile cetățenilor în cauză, instituția va contacta instituția emitentă, în spiritul unei bune cooperări.

               5.

               Astfel cum se prevede la alineatul (5) din Decizia nr. H1, formularele de tip E, documentele și cardurile europene de asigurări sociale de sănătate (inclusiv certificatele provizorii de înlocuire) eliberate anterior datei de intrare în vigoare a Regulamentului (CE) nr. 883/2004 și a Regulamentului (CE) nr. 987/2009 continuă să fie valabile și să fie luate în considerare de autoritățile altor state membre chiar și ulterior acestei date, până în momentul expirării propriei lor date de valabilitate sau până în momentul retragerii sau înlocuirii lor cu documente eliberate sau comunicate în temeiul Regulamentului (CE) nr. 883/2004 și al Regulamentului (CE) nr. 987/2009.

               6.

               Fiecare stat membru poate urma o metodă flexibilă și graduală în implementarea Sistemului de schimb electronic de informații privind securitatea socială (EESSI), pe măsură ce devine operațional pentru acest sistem prin punctul său/punctele sale de acces.

               7.

               Un acord de colaborare în cadrul Comisiei administrative va defini succesiunea planificată a BUC-urilor în EESSI pe care o vor urma statele membre, fără a aduce atingere dispozițiilor de la punctul 6. Această succesiune se va baza pe o dezvoltare progresivă a BUC-urilor și va include gruparea de BUC-uri atunci când acest lucru este adecvat.

               8.

               De îndată ce integrarea tehnică permite acest lucru, statele membre vor face eforturi să participe la fiecare BUC în cadrul căruia au început schimburile electronice..

               9.

               Statele membre vor gestiona atât pe suport de hârtie, cât și electronic, schimburile specifice aceluiași BUC până când toate statele membre devin operaționale în sistemul EESSI pentru BUC-ul respectiv.

               10.

               A fi „operațional în sistemul EESSI” pentru un anume BUC înseamnă că statul membru respectiv poate atât să transmită, cât și să primească toate mesajele specifice acelui BUC către și de la alte state membre.

               11.

               Informațiile privind BUC-urile pentru care un stat membru devine operațional în cadrul EESSI sunt incluse într-o listă accesibilă instituțiilor naționale, precum și în repertoriul instituțiilor constituit în structura EESSI. Statele membre informează Comisia administrativă în scris, într-un interval de timp rezonabil, înainte de a deveni operaționale pentru un anumit BUC în cadrul EESSI.

               12.

               Pe parcursul perioadei de tranziție, schimbul de informații între două state membre pentru un BUC se realizează fie prin sistemul EESSI, fie în afara acestuia, pentru toate schimburile de informații specifice respectivului BUC, fără a se aduce atingere eventualelor acorduri bilaterale care pot, de exemplu, să vizeze activități de testare sau deformare derulate în comun sau alte motive asemănătoare; și se efectuează numai în cadrul EESSI din momentul în care ambele au declarat că sunt operaționale în EESSI pentru BUC-ul respectiv.

               13.

               În cazul unui BUC multilateral, adică un BUC în care mai mult de două state membre participă la schimb, schimburile în cadrul EESSI vor începe doar după ce s-a stabilit că numai statele membre care au declarat că sunt operaționale în EESSI pentru respectivul BUC participă la acest schimb. Principiile prezentate în conformitate cu punctul 12 se aplică, de asemenea, în cazurile în care mai mult de două state membre participă la un BUC.

               14.

               Prezenta decizie se publică în Jurnalul Oficial al Uniunii Europene. Prezentul regulament se aplică din a douăzecea zi de la data publicării.

               15.

               Prezenta decizie înlocuiește Decizia nr. E1 din 12 iunie 2009.

            Președintele Comisiei administrative

         Malcolm SCICLUNA

      (1)  JO L 166, 30.4.2004, p. 1.

      (2)  JO L 284, 30.10.2009, p. 1.

      (3)  Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați și cu familiile acestora care se deplasează în cadrul Comunității (JO L 149, 5.7.1971, p. 2).

      (4)  Regulamentul (CEE) nr. 574/72 al Consiliului din 21 martie 1972 de stabilire a normelor de aplicare a Regulamentului (CEE) nr. 1408/71 privind aplicarea regimurilor de securitate socială în raport cu salariații și cu membrii familiilor acestora care se deplasează în interiorul Comunității (JO L 74, 27.3.1972, p. 1).


title: Decizia Consiliului din 21 ianuarie 2002 privind aplicarea provizorie a Acordului dintre Comunitatea Europeană și Republica Africa de Sud privind comerțul cu băuturi spirtoase

text:
Anunţ juridic important

|

32002D0054

Jurnalul Oficial L 028 , 30/01/2002 p. 0131 - 0131 ediţie specială în limba cehă capitol 11 volum 40 p. 341  - 341 ediţie specială în limba estonă capitol 11 volum 40 p. 341  - 341 ediţie specială în limba maghiară capitol 11 volum 40 p. 341  - 341 ediţie specială în limba lituaniană capitol 11 volum 40 p. 341  - 341 LV.ES capitol 11 volum 40 p. 341  - 341 MT.ES capitol 11 volum 40 p. 341  - 341 PL.ES capitol 11 volum 40 p. 341  - 341 SK.ES capitol 11 volum 40 p. 341  - 341 ediţie specială în limba slovenă capitol 11 volum 40 p. 341  - 341

		20020121Decizia Consiliuluidin 21 ianuarie 2002privind aplicarea provizorie a Acordului dintre Comunitatea Europeană și Republica Africa de Sud privind comerțul cu băuturi spirtoase(2002/54/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) Comunitatea și Africa de Sud trebuie să asigure aplicarea provizorie a Acordului între Comunitate și Africa de Sud privind comerțul cu băuturi spirtoase începând cu data de 28 ianuarie 2002, în așteptarea încheierii procedurilor necesare punerii în aplicare a acordului de către Africa de Sud.(2) Pentru a facilita aplicarea anumitor dispoziții din acord, Comisia ar trebui să efectueze adaptările tehnice necesare în conformitate cu procedura prevăzută la articolul 15 din Regulamentul (CEE) nr. 1576/89 al Consiliului din 29 mai 1989 de stabilire a normelor generale cu privire la definirea, desemnarea și prezentarea băuturilor spirtoase [1].(3) În consecință, acordul sub forma unui schimb de scrisori ar trebui aprobat,ADOPTĂ PREZENTA DECIZIE:Articolul 1Acordul sub forma unui schimb de scrisori privind aplicarea provizorie, de la 28 ianuarie 2002, a Acordului între Comunitate și Republica Africa de Sud privind comerțul cu băuturi spirtoase se aprobă în numele Comunității.Textul acordului sub forma unui schimb de scrisori, precum și textul acordului privind comerțul cu băuturi spirtoase se atașează la prezenta decizie.Articolul 2Președintele Consiliului este autorizat să numească persoana împuternicită să semneze acordul sub forma unui schimb de scrisori și să exprime acordul Comunității cu privire la obligațiile ce decurg din acesta.Articolul 3În sensul aplicării articolului 5 alineatul (8) și a articolului 16 alineatul (2) din acordul privind comerțul cu băuturi spirtoase, Comisia este autorizată, urmând procedura prevăzută la articolul 15 din Regulamentul (CE) nr. 1576/89 al Consiliului, să încheie actele necesare pentru modificarea acordului.Articolul 4Comisia reprezintă Comunitatea în cadrul comitetelor mixte instituite în temeiul articolului 17 din acordul privind comerțul cu băuturi spirtoase.Articolul 5Prezenta decizie se publică în Jurnalul Oficial al Comunităților Europene.Adoptată la Bruxelles, 21 ianuarie 2002.Pentru ConsiliuPreședinteleM. Arias Cañete[1] JO L 160, 12.6.1989, p. 1. Regulament, astfel cum a fost modificat ultima dată prin Regulamentul (CE) nr. 3378/94 (JO L 366, 31.12.1994, p. 1).--------------------------------------------------


title: Decizia (UE) 2016/1497 a Parlamentului European din 28 aprilie 2016 privind închiderea conturilor Centrului European pentru Dezvoltarea Formării Profesionale pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/192

         DECIZIA (UE) 2016/1497 A PARLAMENTULUI EUROPEAN
   din 28 aprilie 2016
   privind închiderea conturilor Centrului European pentru Dezvoltarea Formării Profesionale pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2014,

               —

               având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2014, însoțit de răspunsul centrului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a centrului în ceea ce privește execuția bugetară pentru exercițiul financiar 2014 (05584/2016 – C8-0062/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (4), în special articolul 12a,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A8-0082/2016),

               1.

               ia act de conturile anuale finale ale Centrului European pentru Dezvoltarea Formării Profesionale care sunt prezentate în anexa la raportul Curții de Conturi;

               2.

               aprobă închiderea conturilor Centrului European pentru Dezvoltarea Formării Profesionale pentru exercițiul financiar 2014;

               3.

               încredințează președintelui sarcina de a transmite prezenta decizie directorului Centrului European pentru Dezvoltarea Formării Profesionale, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 39.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 39, 13.2.1975, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia nr. 2/2016/CP a Comitetului permanent al statelor AELS din 2 iunie 2016 de modificare a Deciziei nr. 4/2004/CP a Comitetului permanent de instituire a Comitetului mecanismului financiar [2017/313]

text:
               23.2.2017

               RO

               Jurnalul Oficial al Uniunii Europene

               L 45/14

         DECIZIA NR. 2/2016/CP A COMITETULUI PERMANENT AL STATELOR AELS
   din 2 iunie 2016
   de modificare a Deciziei nr. 4/2004/CP a Comitetului permanent de instituire a Comitetului mecanismului financiar [2017/313]
   COMITETUL PERMANENT AL STATELOR AELS,
   având în vedere Acordul privind Spațiul Economic European, denumit în continuare „Acordul privind SEE”,
   având în vedere Acordul dintre Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2014-2021,
   având în vedere Protocolul 38c privind mecanismul financiar al SEE (2014-2021), inserat în Acordul privind SEE prin acordul menționat anterior între Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2014-2021,
   având în vedere Acordul dintre Regatul Norvegiei și Uniunea Europeană privind mecanismul financiar al SEE pentru perioada 2014-2021,
   având în vedere Decizia nr. 4/2004/CP a Comitetului permanent al statelor AELS din 3 iunie 2004 de instituire a Comitetului mecanismului financiar,
   având în vedere Decizia nr. 2/2015/CP a Comitetului permanent al statelor AELS din 24 septembrie 2015 de instituire a Comitetului interimar privind mecanismul financiar al SEE pentru perioada 2014-2021,
   DECIDE:
   Articolul 1
   La articolul 1 din Decizia nr. 4/2004/CP a Comitetului permanent al statelor AELS din 3 iunie 2004, alineatul (1) a doua teză se înlocuiește cu textul următor: „Comitetul asigură gestiunea mecanismului financiar al SEE pentru perioada 2004-2009, a mecanismului financiar al SEE pentru perioada 2009-2014 și a mecanismului financiar al SEE pentru perioada 2014-2021.”
   Articolul 2
   Prezenta decizie produce efecte de la data intrării în vigoare sau de la data aplicării cu titlu provizoriu a actului juridic de instituire a mecanismului financiar SEE pentru perioada 2014-2021.
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

      Adoptată la Bruxelles, 2 iunie 2016.

            Pentru Comitetul permanent

         Kurt JÄGER

            Președintele

         Kristinn F. ÁRNASON

            Secretarul general


title: Constituirea grupurilor politice (modificarea articolului 29 din Regulamentul de procedură) Decizia Parlamentului European din 9 iulie 2008 privind modificarea articolului 29 din Regulamentul de procedură al Parlamentului European privind constituirea grupurilor politice (2006/2201(REG))

text:
               3.12.2009

               RO

               Jurnalul Oficial al Uniunii Europene

               CE 294/91

         Miercuri, 9 iulie 2008Constituirea grupurilor politice (modificarea articolului 29 din Regulamentul de procedură)
   P6_TA(2008)0351
   Decizia Parlamentului European din 9 iulie 2008 privind modificarea articolului 29 din Regulamentul de procedură al Parlamentului European privind constituirea grupurilor politice (2006/2201(REG))
   2009/C 294 E/23

      Parlamentul European,

   având în vedere propunerea de modificare a Regulamentului său de procedură (B6-0420/2006),
   având în vedere articolele 201 și 202 din Regulamentul său de procedură,
   având în vedere raportul Comisiei pentru afaceri constituționale (A6-0206/2008),

               1.

               hotărăște să aducă Regulamentului său de procedură modificarea de mai jos;

               2.

               decide că această modificare intră în vigoare în prima zi a primei perioadei de sesiune de după alegerile europene din 2009;

               3.

               încredințează Președintelui sarcina de a transmite prezenta decizie, spre informare, Consiliului și Comisiei.

               TEXTUL ÎN VIGOARE

               AMENDAMENTUL

                  Amendamentul 3

                  Regulamentul de procedură al Parlamentului European

                  Articolul 29 — alineatul 2

                           (2)

                              Orice grup politic este constituit din deputați aleși în cel puțin o cincime din statele membre. Numărul minim necesar de deputați pentru a constitui un grup politic este de douăzeci.

                           (2)

                              Un grup politic este constituit din deputați aleși în cel puțin
                                 un sfert
                               din statele membre. Numărul minim necesar de deputați pentru a constitui un grup politic este de
                                 douăzeci și cinci
                              .

                  Amendamentul 1

                  Regulamentul de procedură al Parlamentului European

                  Articolul 29 — alineatul 2a (nou)

                                 (2a)

                              În cazul în care numărul de membri ai unui grup scade sub pragul necesar, Președintele, cu acordul Conferinței președinților, poate permite grupului în cauză să continue să funcționeze până la următoarea ședință constitutivă a Parlamentului, dacă sunt îndeplinite următoarele condiții:

                                       —

                                             membrii grupului reprezintă în continuare cel puțin o cincime din statele membre;

                                       —

                                             grupul există de cel puțin un an.

                                 Președintele nu aplică această derogare în cazurile în care există dovezi suficiente pentru a se presupune că se abuzează de ea.


title: Decizia (UE, Euratom) 2016/1464 a Parlamentului European din 28 aprilie 2016 privind descărcarea de gestiune pentru execuția bugetului Agenției Executive pentru Întreprinderi Mici și Mijlocii (denumită anterior Agenția Executivă pentru Competitivitate și Inovare) aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/122

         DECIZIA (UE, EURATOM) 2016/1464 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției Executive pentru Întreprinderi Mici și Mijlocii (denumită anterior Agenția Executivă pentru Competitivitate și Inovare) aferent exercițiului financiar 2014
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2014 (1),

               —

               având în vedere conturile anuale consolidate ale Uniunii Europene pentru exercițiul financiar 2014 [COM(2015) 377 – C8-0199/2015] (2),

               —

               având în vedere conturile anuale finale ale Agenției Executive pentru Întreprinderi Mici și Mijlocii (denumită anterior Agenția Executivă pentru Competitivitate și Inovare) pentru exercițiul financiar 2014 (3),

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2013 [COM(2015) 505] și documentele de lucru ale serviciilor Comisiei care îl însoțesc [SWD(2015) 194, SWD(2015) 195],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2014 [COM(2015) 441] și documentul de lucru al serviciilor Comisiei care îl însoțește [SWD(2015) 170],

               —

               având în vedere Raportul Curții de Conturi privind conturile anuale ale Agenției Executive pentru Întreprinderi Mici și Mijlocii (denumită anterior Agenția Executivă pentru Competitivitate și Inovare) pentru exercițiul financiar 2014, însoțit de răspunsul agenției (4),

               —

               având în vedere Declarația de asigurare (5) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agențiilor executive în ceea ce privește execuția bugetului pentru exercițiul financiar 2014 (05585/2016 – C8-0040/2016),

               —

               având în vedere articolele 317, 318 și 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a regulamentului financiar tip pentru agențiile executive, în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (8), în special articolul 66 primul și al doilea paragraf,

               —

               având în vedere Decizia de punere în aplicare 2013/771/UE a Comisiei din 17 decembrie 2013 de instituire a Agenției Executive pentru Întreprinderi Mici și Mijlocii și de abrogare a Deciziilor 2004/20/CE și 2007/372/CE (9),

               —

               având în vedere articolul 93 și anexa V la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A8-0140/2016),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele și, în aplicarea articolului 317 din Tratatul privind funcționarea Uniunii Europene, Comisia execută bugetul în cooperare cu statele membre și pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Întreprinderi Mici și Mijlocii (denumită anterior Agenția Executivă pentru Competitivitate și Inovare) descărcarea de gestiune pentru execuția bugetului agenției executive aferent exercițiului financiar 2014;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea III – Comisia și agențiile executive, precum și în rezoluția sa din 28 aprilie 2016 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2014 (10);

               3.

               încredințează președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea III – Comisia, precum și rezoluția care face parte integrantă din aceste decizii directorului Agenției Executive pentru Întreprinderi Mici și Mijlocii (denumită anterior Agenția Executivă pentru Competitivitate și Inovare), Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 51, 20.2.2014.

      (2)  JO C 377, 13.11.2015, p. 1.

      (3)  JO C 367, 5.11.2015, p. 9.

      (4)  JO C 409, 9.12.2015, p. 90.

      (5)  JO C 377, 13.11.2015, p. 146.

      (6)  JO L 298, 26.10.2012, p. 1.

      (7)  JO L 11, 16.1.2003, p. 1.

      (8)  JO L 297, 22.9.2004, p. 6.

      (9)  JO L 341, 18.12.2013, p. 73.

      (10)  Texte adoptate la acea dată, P8_TA(2016)0148 (a se vedea pagina 91 din prezentul Jurnal Oficial).


title: 2012/519/UE: Decizia Consiliului din 24 septembrie 2012 de numire a doi supleanți polonezi în cadrul Comitetului Regiunilor

text:
               26.9.2012

               RO

               Jurnalul Oficial al Uniunii Europene

               L 258/31

         DECIZIA CONSILIULUI
   din 24 septembrie 2012
   de numire a doi supleanți polonezi în cadrul Comitetului Regiunilor
   (2012/519/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului polonez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Două locuri de supleanți au devenit vacante ca urmare a încheierii mandatelor domnului Jacek CZERNIAK și domnului Marcin JABŁOŃSKI,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015, în calitate de supleanți:

               —

               domnul Piotr CAŁBECKI, Marszałek Województwa Kujawsko-Pomorskiego;

               —

               domnul Jarosław DWORZAŃSKI, Marszałek Województwa Podlaskiego.

         Articolul 2
   Prezenta decizie intră în vigoare la data adoptării.

      Adoptată la Bruxelles, 24 septembrie 2012.

            Pentru Consiliu

            Președintele

         A. D. MAVROYIANNIS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Consiliului din 25 septembrie 2014 de numire și înlocuire a membrilor Consiliului de conducere al Centrului European pentru Dezvoltarea Formării Profesionale

text:
               10.10.2014

               RO

               Jurnalul Oficial al Uniunii Europene

               C 358/1

         DECIZIA CONSILIULUI
   din 25 septembrie 2014
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   2014/C 358/01
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (1), în special articolul 4,
   având în vedere candidatura prezentată de către Comisie, din categoria reprezentanților organizațiilor patronale,
   întrucât:

               (1)

               Prin decizia sa din 16 iulie 2012 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2012 și 17 septembrie 2015.

               (2)

               Un post de membru în cadrul Consiliului de conducere al centrului din categoria reprezentanților organizațiilor patronale a devenit vacant, pentru Lituania, în urma demisiei doamnei Dovilė BAŠKYTĖ.

               (3)

               Membrul Consiliului de conducere al centrului menționat anterior ar trebui numit pentru durata rămasă a mandatului, care expiră la 17 septembrie 2015,

         DECIDE:
   Articol unic
   Se numește în calitate de membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2015:
   REPREZENTANȚII ORGANIZAȚIILOR PATRONALE:

               LITUANIA

               Domnul Aidas VAIČIULIS

      Adoptată la Bruxelles, 25 septembrie 2014.

            Pentru Consiliu

            Președintele

         F. GUIDI

      (1)  JO L 39, 13.2.1975, p. 1.

      (2)  JO C 228, 31.7.2012, p. 3.


title: Decizia Consiliului din 12 februarie 2007 de stabilire pentru perioada 2007-2013, în cadrul programului general Securitate și protecția libertăților , a programului specific Prevenirea și combaterea infracționalității

text:
               24.2.2007

               RO

               Jurnalul Oficial al Uniunii Europene

               L 58/7

      DECIZIA CONSILIULUI

   din 12 februarie 2007
   de stabilire pentru perioada 2007-2013, în cadrul programului general „Securitate și protecția libertăților”, a programului specific „Prevenirea şi combaterea infracționalității”
   (2007/125/JAI)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolele 30, 31 şi articolul 34 alineatul (2) litera (c),
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Obiectivul Uniunii de a oferi cetăţenilor un înalt nivel de siguranţă, într-un spaţiu de libertate, securitate și justiție, este atins, astfel cum este prevăzut la articolul 2 liniuţa a patra, precum şi la articolul 29 din Tratatul privind Uniunea Europeană, prin prevenirea şi combaterea infracționalității, atât a criminalității organizate, cât și a altor forme de infracţiuni.

               (2)

               Pentru a proteja libertatea şi securitatea cetăţenilor şi a societăţii de activităţile infracţionale, Uniunea trebuie să ia măsurile necesare pentru a preveni, a depista, a cerceta şi a pedepsi în mod eficient şi eficace toate formele de infracţiune, mai ales în cazurile cu un element transfrontalier.

               (3)

               Plecând de la concluziile Consiliului European de la Tampere din octombrie 1999, Consiliul European a reafirmat prioritatea dezvoltării spaţiului de libertate, securitate şi justiţie – şi mai ales cea a protecției cetăţenilor de diferitele activităţi infracţionale, prin intermediul prevenirii şi al combaterii infracționalității – în textul Programului de la Haga din noiembrie 2004 (2), al declaraţiilor privind terorismul din septembrie 2001 şi martie 2004, precum şi al Strategiei europene privind stupefiantele din decembrie 2004.

               (4)

               Reţeaua europeană de prevenire a infracționalității a fost înfiinţată prin Decizia 2001/427/JAI (3) a Consiliului din 28 mai 2001 pentru a oferi expertiză în vederea dezvoltării diferitelor aspecte ale prevenirii infracționalității la nivelul Uniunii Europene şi pentru a sprijini activităţile de prevenire a infracționalității la nivel local şi naţional.

               (5)

               Programul-cadru stabilit prin Decizia 2002/630/JAI a Consiliului din 22 iulie 2002 de stabilire a Programului-cadru privind cooperarea polițienească și judiciară în materie penală (AGIS) (4) a adus o contribuţie majoră la consolidarea cooperării dintre poliţie şi alte instituţii de aplicare a legii, pe de o parte, şi puterea judecătorească din statele membre, pe de altă parte, precum şi la îmbunătăţirea înţelegerii şi a încrederii reciproce dintre poliţie şi sistemele judiciare, juridice şi administrative ale acestor state.

               (6)

               Este necesar şi oportun să se extindă posibilităţile de finanţare a măsurilor destinate prevenirii şi combaterii infracționalității, precum şi să se analizeze modalităţile de lucru în scopul eficacităţii, al rentabilităţii şi al transparenţei.

               (7)

               Programul-cadru urmăreşte să faciliteze sprijinul şi protecţia eficientă a intereselor martorilor la infracţiuni. De asemenea, programul subliniază importanţa protecției victimelor infracţiunilor. Pentru a reliefa prioritatea pe care o reprezintă sprijinirea victimelor, programul specific „Justiția penală” pune accentul pe asistenţa socială şi juridică acordată victimelor.

               (8)

               Acţiunile Comisiei şi proiectele transnaţionale sunt în continuare importante pentru realizarea unei cooperări şi a unei coordonări mai strânse şi mai bune între statele membre. În plus, este utilă şi oportună susţinerea proiectelor desfăşurate pe teritoriul statelor membre, în măsura în care aceste proiecte pot oferi experienţă şi cunoştinţe utile pentru alte acţiuni desfăşurate la nivelul Uniunii.

               (9)

               Având în vedere că infracționalitatea traversează frontiere, este oportun să li se permită ţărilor terţe şi organizaţiilor internaţionale să participe la proiectele transnaţionale.

               (10)

               Trebuie să se asigure complementaritatea în raport cu celelalte programe comunitare și ale Uniunii, cum sunt cel de al șaptelea Program-cadru în domeniul cercetării, al dezvoltării tehnologice și al activităților demonstrative, Fondul de solidaritate al UE, Instrumentul financiar în domeniul protecției civile şi fondurile structurale.

               (11)

               Deoarece obiectivele prezentei decizii, în special prevenirea şi combaterea criminalităţii organizate şi transfrontaliere, nu pot fi îndeplinite în suficientă măsură de statele membre şi, prin urmare, pot fi îndeplinite mai bine la nivelul Uniunii Europene, având în vedere amploarea sau impactul iniţiativei respective, Consiliul poate adopta măsuri, în conformitate cu principiul subsidiarităţii, prevăzut la articolul 5 din Tratatul de instituire a Comunităţii Europene, a cărui aplicare la nivelul Uniunii este prevăzută la articolul 2 din Tratatul privind Uniunea Europeană. În conformitate cu principiul proporţionalităţii, prevăzut la articolul 5 din Tratatul de instituire a Comunităţii Europene, prezenta decizie nu depăşeşte ceea ce este necesar pentru atingerea acestor obiective.

               (12)

               În conformitate cu articolul 41 alineatul (3) din Tratatul privind Uniunea Europeană, cheltuielile de funcţionare sunt finanţate în temeiul titlului VI din bugetul general al Uniunii Europene.

               (13)

               Cheltuielile aferente programului trebuie să fie compatibile cu plafonul stabilit la rubrica 3 din cadrul financiar. Trebuie să se anticipeze o flexibilitate în definirea programului pentru a permite eventuale ajustări ale oricăror acțiuni preconizate, în scopul de a răspunde evoluţiei necesităţilor existente în perioada 2007-2013. De aceea, decizia ar trebui să se limiteze la definirea generică a acţiunilor avute în vedere şi a acordurilor administrative şi financiare aferente.

               (14)

               Măsurile necesare pentru punerea în aplicare a prezentei decizii ar trebui să fie adoptate în conformitate cu procedurile stabilite în cuprinsul acesteia, cu asistența unui comitet.

               (15)

               De asemenea, ar trebui să fie luate măsuri adecvate pentru a preveni neregulile şi frauda şi ar trebui întreprinse acţiunile necesare pentru recuperarea fondurilor pierdute, achitate incorect sau utilizate neadecvat în conformitate cu Regulamentul (CE, Euratom) nr. 2988/95 al Consiliului din 18 decembrie 1995 privind protecţia intereselor financiare ale Comunităţilor (5), Regulamentul (Euratom, CE) nr. 2185/96 al Consiliului (6) din 11 noiembrie 1996 privind controalele şi inspecţiile efectuate de către Comisie la faţa locului, precum şi cu Regulamentul (CE) nr. 1073/1999 al Parlamentului European şi al Consiliului din 25 mai 1999 privind anchetele efectuate de către Oficiul European Antifraudă (OLAF) (7).

               (16)

               Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (8), precum şi Regulamentul (CE, Euratom) nr. 2342/2002 (9) al Comisiei din 23 decembrie 2002 de stabilire a normelor detaliate pentru punerea în aplicare a Regulamentului (CE, Euratom) nr. 1605/2002 al Consiliului, care protejează interesele financiare ale Comunităţii, se aplică ţinând seama de principiile simplităţii şi consecvenţei la alegerea instrumentelor bugetare, de limitarea numărului de cazuri în care Comisiei îi revine responsabilitatea directă pentru punerea în aplicare şi gestionarea lor, precum şi de proporţionalitatea necesară între valoarea resurselor şi sarcinile administrative legate de utilizarea acestora.

               (17)

               Este oportună înlocuirea, de la 1 ianuarie 2007, a Deciziei 2002/630/JAI prin prezenta decizie și prin decizia de instituire a programului specific „Justiția penală”.

               (18)

               Pentru a asigura punerea în aplicare eficace și la timp a programului, prezenta decizie ar trebui să se aplice de la 1 ianuarie 2007,

         DECIDE:
   Articolul 1
   Obiectul
   (1)   Prezenta decizie stabilește, în cadrul programului general „Securitate și protecția libertăților”, programul specific „Prevenirea și combaterea infracționalității”, denumit în continuare „programul”, cu scopul de a contribui la consolidarea spaţiului de libertate, securitate şi justiţie.
   (2)   Programul se derulează în perioada 1 ianuarie 2007-31 decembrie 2013.
   Articolul 2
   Obiectivele generale
   (1)   Programul contribuie la atingerea unui înalt nivel de securitate a cetăţenilor prin intermediul prevenirii şi al combaterii infracționalității, fie a criminalității organizate, fie a altor forme de infracţiuni, în special terorismul, traficul de persoane şi infracţiunile ale căror victime sunt copiii, traficul ilicit de stupefiante şi de armament, corupţia şi frauda.
   (2)   Fără a aduce atingere obiectivelor şi competenţelor Comunităţii Europene, obiectivele generale ale programului contribuie la dezvoltarea politicilor comunitare și ale Uniunii.
   Articolul 3
   Tematici şi obiective specifice
   (1)   Programul se desfășoară pe patru tematici:

               (a)

               prevenirea infracționalității şi criminologia;

               (b)

               aplicarea legii;

               (c)

               protecția şi sprijinirea martorilor;

               (d)

               protecția victimelor.

         (2)   În cadrul obiectivelor generale, programul îşi aduce contribuţia la următoarele obiective specifice:

               (a)

               stimularea, promovarea şi crearea unor metode şi instrumente orizontale necesare pentru prevenirea şi combaterea strategică a infracționalității şi pentru garantarea securităţii şi a ordinii publice, cum ar fi activitatea desfăşurată în cadrul Reţelei de prevenire a infracționalității a Uniunii Europene, parteneriatele public-privat, cele mai bune practici în domeniul prevenirii infracționalității, statisticile comparabile, criminologia aplicată şi abordarea intensificată privind tinerii infractori;

               (b)

               promovarea şi dezvoltarea coordonării, a cooperării şi a înţelegerii reciproce în relaţia dintre agențiile de aplicare a legii, alte autorităţi naţionale şi organismele aferente ale Uniunii în ceea ce priveşte priorităţile identificate de către Consiliu, în special aşa cum sunt enunţate în Evaluarea ameninţării pe care o reprezintă criminalitatea organizată, realizată de Europol;

               (c)

               promovarea şi dezvoltarea celor mai bune practici pentru protecția şi sprijinirea martorilor;

               (d)

               promovarea şi dezvoltarea celor mai bune practici pentru protecția şi sprijinirea victimelor infracţiunilor.

         (3)   Cooperarea judiciară nu intră sub incidența prezentului program. Cu toate acestea, pot intra sub incidența sa acțiuni care urmăresc să încurajeze cooperarea între autoritățile judiciare şi autorităţile însărcinate cu aplicarea legii.
   Articolul 4
   Acţiuni eligibile
   (1)   În vederea urmăririi obiectivelor generale şi a celor specifice enunţate la articolele 2 şi 3, programul acordă asistență financiară, în condiţiile enunţate în programul de lucru anual, pentru următoarele forme de acţiuni:

               (a)

               proiectele iniţiate şi gestionate de Comisie cu o dimensiune europeană;

               (b)

               proiecte transnaţionale, care trebuie să implice parteneri în cel puţin două state membre sau cel puţin un stat membru şi o altă țară, fie ţară aderentă, fie ţară candidată;

               (c)

               proiecte naţionale derulate în statele membre, care:

                           (i)

                           pregătesc proiecte transnaţionale şi/sau acţiuni ale Uniunii („măsuri de iniţiere”);

                           (ii)

                           completează proiecte transnaţionale şi/sau ale Uniunii („măsuri complementare”);

                           (iii)

                           contribuie la dezvoltarea unor metode şi/sau tehnologii inovatoare, care pot fi transferate unor acţiuni la nivelul Uniunii, sau dezvoltă astfel de metode sau tehnologii, pentru a le transfera altor state membre şi/sau altui stat, fie ţară aderentă, fie candidată;

               (d)

               subvenţii de funcţionare acordate organizaţiilor neguvernamentale care urmăresc, în sistem nonprofit, obiectivele prezentului program la scară europeană.

         (2)   În special, asistența financiară poate fi acordată pentru:

               (a)

               acţiuni de consolidare a cooperării şi a coordonării operaţionale (consolidarea creării de reţele, încrederea şi înţelegerea reciprocă, schimbul şi difuzarea de informaţii, experienţă şi cele mai bune practici);

               (b)

               activităţile analitice, de monitorizare şi evaluare;

               (c)

               crearea şi transferul de tehnologii şi metodologii;

               (d)

               instruirea şi schimbul de personal şi experţi;

               (e)

               activităţi de sensibilizare a opiniei publice şi de difuzare de informaţii.

         Articolul 5
   Accesul la program
   (1)   Programul este deschis agenţiilor de aplicare a legii, altor organisme publice şi/sau private, actori şi instituţii, inclusiv autorităţilor locale, regionale şi naţionale, partenerilor sociali, universităţilor, oficiilor statistice, organizaţiilor neguvernamentale, parteneriatelor public-privat şi organismelor internaţionale relevante.
   (2)   Programul este deschis organismelor şi organizaţiilor cu personalitate juridică înfiinţate în statele membre. Organismele şi organizaţiile cu scop lucrativ au acces la subvenţii numai în asociere cu organizaţii nonprofit sau organizaţii de stat.
   (3)   În ceea ce priveşte proiectele transnaţionale, ţările terţe şi organizaţiile internaţionale pot participa ca parteneri, dar nu li se permite să prezinte proiecte.
   Articolul 6
   Forme de intervenţie
   (1)   Asistența financiară din partea Uniunii poate îmbrăca următoarele forme juridice:

               (a)

               subvenţii;

               (b)

               contracte de achiziţii publice.

         (2)   Subvenţiile Uniunii se acordă ca urmare a lansării invitaţiilor pentru propuneri, cu excepţia cazurilor de urgenţă excepţionale, justificate corespunzător, sau a cazului în care caracteristicile beneficiarului nu permit o alternativă pentru o anumită acţiune, şi constau în subvenţii de funcţionare şi subvenţii pentru acţiuni.
   Programul de lucru anual precizează rata minimă din cheltuielile anuale pe care o pot atinge subvenţiile acordate. Această rată minimă este de cel puţin 65 %.
   Rata maximă de cofinanţare a costurilor proiectelor este precizată în programul de lucru anual.
   (3)   Se prevăd de asemenea cheltuieli aferente măsurilor însoţitoare, prin intermediul contractelor de achiziţii publice, caz în care fondurile Uniunii acoperă achiziţionarea de servicii şi de bunuri. Acestea acoperă, inter alia, cheltuielile cu informarea şi comunicarea, pregătirea, punerea în aplicare, monitorizarea, verificarea şi evaluarea proiectelor, a politicilor, a programelor şi a legislaţiei.
   Articolul 7
   Măsuri de punere în aplicare
   (1)   Comisia pune în aplicare asistența financiară din partea Uniunii în conformitate cu Regulamentul (CE, Euratom) nr. 1605/2002, denumit în continuare „Regulamentul financiar”.
   (2)   Pentru a pune în aplicare programul, în limitele obiectivelor generale definite la articolul 2, Comisia adoptă un program de lucru anual în care prezintă, până la sfârşitul lunii septembrie, obiectivele specifice ale programului, priorităţile tematice, o descriere a măsurilor însoţitoare avute în vedere la articolul 6 alineatul (3) şi, în cazul în care este necesar, o listă de alte acţiuni.
   Programul de lucru anual pentru 2007 se adoptă în trei luni de la data la care prezenta decizie produce efecte.
   (3)   Programul de lucru anual se adoptă în conformitate cu procedura de gestionare prevăzută la articolul 10.
   (4)   Procedurile de evaluare şi de acordare cu privire la subvenţiile pentru acţiuni ţin seama, inter alia, de următoarele criterii:

               (a)

               conformitatea cu programul de lucru anual, cu obiectivele generale prevăzute la articolul 2 şi cu măsurile luate în diferitele domenii, după cum prevăd articolele 3 şi 4;

               (b)

               calitatea acţiunii propuse privind elaborarea, organizarea şi prezentarea sa, precum şi rezultatele aşteptate şi modalităţile de difuzare a acestor informaţii;

               (c)

               cuantumul asistenței financiare solicitate Uniunii şi proporționalitatea acesteia în raport cu rezultatele aşteptate;

               (d)

               impactul rezultatelor aşteptate asupra obiectivelor generale definite la articolul 2 şi asupra măsurilor luate în diferitele domenii, după cum prevăd articolele 3 şi 4.

         (5)   Cererile pentru subvenţii de funcţionare, menţionate la articolul 4 alineatul (1) litera (d), sunt evaluate, inter alia, din perspectiva:

               (a)

               consecvenţei cu obiectivele programului;

               (b)

               calităţii activităţilor planificate;

               (c)

               posibilului efect de multiplicare a acestor activităţi asupra publicului;

               (d)

               impactului geografic al activităţilor desfăşurate;

               (e)

               rentabilităţii activităţii propuse.

         (6)   Deciziile referitoare la acţiunile prezentate în temeiul articolului 4 alineatul (1) litera (a) sunt adoptate de Comisie în conformitate cu procedura de gestionare menţionată la articolul 10. Deciziile referitoare la acţiunile prezentate în temeiul articolului 4 alineatul (1) literele (b)-(d) sunt adoptate de Comisie în conformitate cu procedura de consultare menţionată la articolul 9.
   Deciziile referitoare la cererile de subvenţii care implică organismele sau organizaţiile cu scop lucrativ sunt adoptate de Comisie în conformitate cu procedura de gestionare menţionată la articolul 10.
   Articolul 8
   Comitetul
   (1)   Comisia este asistată de un comitet format din reprezentanți ai statelor membre și prezidat de reprezentantul Comisiei (denumit în continuare „comitetul”).
   (2)   Comitetul îşi stabileşte regulamentul de procedură.
   (3)   Comisia poate invita reprezentanți din țările candidate la ședințele de informare ulterioare reuniunilor comitetului.
   Articolul 9
   Procedura de consultare
   (1)   Atunci când se face trimitere la prezentul articol, reprezentantul Comisiei prezintă comitetului un proiect al măsurilor care vor fi luate. Comitetul emite avizul său în termenul pe care președintele îl poate stabili în funcție de urgența chestiunii, în urma votului, dacă este necesar.
   (2)   Avizul este înscris în procesul-verbal; fiecare stat membru poate solicita ca poziția sa să fie înscrisă în procesul-verbal.
   (3)   Comisia ia în considerare avizul emis de comitet, în cea mai mare măsură posibilă. Aceasta informează comitetul asupra modului în care avizul a fost luat în considerare.
   Articolul 10
   Procedura de gestionare
   (1)   Atunci când se face trimitere la prezentul articol, reprezentantul Comisiei prezintă comitetului un proiect al măsurilor care vor fi luate. Comitetul emite avizul său în termenul pe care președintele îl poate stabili în funcție de urgența chestiunii. În cazul deciziilor pe care Consiliul trebuie să le adopte la propunerea Comisiei, avizul este emis cu majoritatea prevăzută la articolul 205 alineatul (2) din Tratatul de instituire a Comunității Europene. Voturile reprezentanților statelor membre în cadrul comitetului sunt ponderate în modul prevăzut la articolul menționat. Președintele nu participă la vot.
   (2)   Comisia adoptă măsuri de aplicare imediată. Cu toate acestea, dacă măsurile nu sunt în conformitate cu avizul comitetului, acestea se comunică de îndată Consiliului de către Comisie. În acest caz, Comisia poate amâna cu trei luni, calculate de la data acestei comunicări, aplicarea măsurilor decise.
   (3)   Consiliul, hotărând cu majoritate calificată, poate adopta o decizie diferită în termenul prevăzut la alineatul (2).
   Articolul 11
   Complementaritatea
   (1)   Se urmăresc sinergiile, consecvenţa şi complementaritatea cu alte instrumente comunitare și ale Uniunii, inter alia, cu programele specifice „Prevenirea, pregătirea şi gestionarea consecinţelor terorismului şi ale altor riscuri legate de securitate” și „Justiţia penală”, cu Programul-cadru în domeniul cercetării, al dezvoltării tehnologice și al activităților demonstrative, cu Fondul de solidaritate al Uniunii Europene şi cu Instrumentul financiar în domeniul protecției civile.
   (2)   Programul poate folosi resurse în comun cu alte instrumente comunitare și ale Uniunii, în special cu programul „Prevenirea, pregătirea şi gestionarea consecinţelor terorismului şi ale altor riscuri legate de securitate”, pentru a pune în aplicare acţiuni care îndeplinesc atât obiectivele programului, cât şi pe cele ale celuilalt/celorlalte instrument/instrumente comunitar(e) al/ale Uniunii.
   (3)   Operaţiunile finanţate în temeiul prezentei decizii nu beneficiază de asistență financiară în acelaşi scop prin intermediul altor instrumente financiare comunitare ale Uniunii. Se asigură faptul că beneficiarii programului furnizează Comisiei informaţii în legătură cu finanţarea primită din bugetul general al Uniunii Europene şi din alte surse, precum şi informaţii despre cererile de finanţare în curs.
   Articolul 12
   Resursele bugetare
   Resursele bugetare alocate acţiunilor prevăzute în prezentul program se înregistrează în alocările anuale din bugetul general al Uniunii Europene. Alocările anuale disponibile sunt autorizate de autoritatea bugetară în limitele cadrului financiar.
   Articolul 13
   Monitorizarea
   (1)   Pentru orice acţiune finanţată prin program, Comisia se asigură că beneficiarul prezintă rapoarte tehnice şi financiare privind stadiul lucrărilor şi că se înaintează un raport final în termen de trei luni de la finalizarea acţiunii. Comisia determină forma şi structura rapoartelor.
   (2)   Comisia se asigură că acordurile şi contractele care rezultă din punerea în aplicare a programului prevăd în mod special supravegherea şi controlul financiar exercitat de către Comisie (sau de către oricare reprezentant autorizat de aceasta), în cazul în care este necesar prin controale la faţa locului, inclusiv prin sondaj, precum şi audituri ale Curţii de Conturi.
   (3)   Comisia se asigură că beneficiarul asistenţei financiare păstrează la dispoziţia Comisiei toate documentele justificative privind cheltuielile aferente acţiunii, timp de cinci ani de la ultima plată legată de orice acţiune.
   (4)   Pe baza rezultatelor rapoartelor şi ale controalelor prin sondaj menţionate la alineatele (1) şi (2), în cazul în care este necesar, Comisia se asigură că vor fi adaptate corespunzător volumul sau condiţiile în care se alocă asistența financiară aprobată iniţial, precum şi calendarul plăţilor.
   (5)   Comisia se asigură că se va lua orice altă măsură necesară pentru a verifica dacă acţiunile finanţate se desfăşoară corect şi cu respectarea dispoziţiilor prezentei decizii şi ale regulamentului financiar.
   Articolul 14
   Protecția intereselor financiare comunitare
   (1)   Comisia se asigură că, în cazul în care se desfăşoară acţiuni finanţate în temeiul prezentei decizii, interesele financiare ale Comunităţii sunt protejate prin aplicarea unor măsuri care să prevină frauda, corupţia şi orice alte activităţi ilegale, prin controale eficiente şi prin recuperarea sumelor nedatorate plătite, iar în cazul în care se constată nereguli, prin aplicarea unor sancţiuni eficiente, proporţionale şi disuasive, în conformitate cu Regulamentele (CE, Euratom) nr. 2988/95, (Euratom, CE) nr. 2185/96 şi (CE) nr. 1073/1999.
   (2)   În ceea ce priveşte acţiunile Uniunii finanţate în temeiul prezentei decizii, Regulamentul (CE, Euratom) nr. 2988/95 şi Regulamentul (Euratom, CE) nr. 2185/96 se aplică în cazul oricărei încălcări a unei dispoziții de drept comunitar, inclusiv încălcarea unei obligaţii contractuale prevăzute pe baza programului, care rezultă dintr-o acţiune sau omisiune a unui agent economic, care are sau ar putea avea efectul de a prejudicia, printr-o cheltuială nejustificată, bugetul general al Uniunii Europene sau bugetele gestionate de aceasta.
   (3)   Comisia se asigură că va fi redus, suspendat sau recuperat cuantumul asistenței financiare acordate unei acţiuni în cazul în care constată nereguli, inclusiv nerespectarea dispoziţiilor prezentei decizii sau ale deciziei individuale, sau ale contractului sau acordului de acordare a sprijinului financiar respectiv, ori dacă se constată că acţiunea a făcut obiectul unei schimbări incompatibile cu natura sau cu condiţiile de punere în aplicare a proiectului fără solicitarea acordului Comisiei.
   (4)   În cazul în care termenele nu au fost respectate sau în cazul în care progresele înregistrate la punerea în aplicare a acţiunii justifică doar o parte a asistenței financiare alocate, Comisia se asigură că beneficiarului i se va solicita să transmită observaţii într-un termen precizat. În cazul în care beneficiarul nu trimite un răspuns satisfăcător, Comisia se asigură că restul asistenței financiare poate fi anulat și poate fi solicitată restituirea sumelor plătite.
   (5)   Comisia se asigură că orice plată nedatorată este restituită Comisiei. Oricăror sume nerestituite la timp li se adaugă dobânzi în condițiile stabilite în Regulamentul financiar.
   Articolul 15
   Evaluarea
   (1)   Programul va fi monitorizat în mod regulat pentru a se urmări punerea în aplicare a activităţilor desfăşurate în cadrul acestuia.
   (2)   Comisia asigură evaluarea regulată, independentă şi externă a programului.
   (3)   Comisia prezintă Parlamentului European şi Consiliului:

               (a)

               o prezentare anuală cu privire la punerea în aplicare a programului;

               (b)

               un raport interimar de evaluare cu privire la rezultatele obţinute şi aspectele calitative şi cantitative legate de punerea în aplicare a prezentului program, până la 31 martie 2010;

               (c)

               comunicare cu privire la continuarea prezentului program, până la 31 decembrie 2010;

               (d)

               un raport de evaluare ex-post, până la 31 martie 2015.

         Articolul 16
   Publicarea proiectelor
   Comisia publică anual lista acţiunilor finanţate în cadrul prezentului program, inclusiv o scurtă descriere a fiecărui proiect.
   Articolul 17
   Dispoziţii tranzitorii
   (1)   De la 1 ianuarie 2007, prezenta decizie înlocuieşte dispoziţiile corespunzătoare din Decizia 2002/630/JAI.
   (2)   Acţiunile începute înainte de 31 decembrie 2006 în temeiul Deciziei 2002/630/JAI continuă să fie reglementate de decizia respectivă până la finalizarea lor.
   Articolul 18
   Efecte și aplicare
   Prezenta decizie produce efecte de la data publicării în Jurnalul Oficial al Uniunii Europene.

   Se aplică de la 1 ianuarie 2007.

      Adoptată la Bruxelles, 12 februarie 2007.

            Pentru Consiliu

            Preşedintele

         F.-W. STEINMEIER

      (1)  Aviz emis la 14 decembrie 2006 (nepublicat încă în Jurnalul Oficial).

      (2)  JO C 53, 3.3.2005, p. 1.

      (3)  JO L 153, 8.6.2001, p. 1.

      (4)  JO L 203, 1.8.2002, p. 5.

      (5)  JO L 312, 23.12.1995, p. 1.

      (6)  JO L 292, 15.11.1996, p. 2.

      (7)  JO L 136, 31.5.1999, p. 1.

      (8)  JO L 248, 16.9.2002, p. 1. Regulament, astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (9)  JO L 357, 31.12.2002, p. 1. Regulament, astfel cum a fost modificat ultima dată prin Regulamentul (CE, Euratom) nr. 1248/2006 (JO L 227, 19.8.2006, p. 3).


title: Decizia (UE) 2016/1741 a Consiliului din 20 septembrie 2016 privind încheierea, în numele Uniunii Europene, a Acordului dintre Uniunea Europeană și Republica Palau privind exonerarea de obligația de a deține viză de scurtă ședere

text:
               30.9.2016

               RO

               Jurnalul Oficial al Uniunii Europene

               L 264/21

         DECIZIA (UE) 2016/1741 A CONSILIULUI
   din 20 septembrie 2016
   privind încheierea, în numele Uniunii Europene, a Acordului dintre Uniunea Europeană și Republica Palau privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat, în numele Uniunii Europene, un acord cu Republica Palau privind exonerarea de obligația de a deține viză de scurtă ședere (denumit în continuare „acordul”).

               (2)

               În conformitate cu Decizia (UE) 2015/2377 a Consiliului (2), acordul a fost semnat și se aplică cu titlu provizoriu de la 8 decembrie 2015.

               (3)

               Acordul instituie un Comitet mixt de experți de gestionare a acordului. Uniunea este reprezentată în cadrul respectivului Comitet mixt de către Comisie, care ar trebui să fie asistată de reprezentanți ai statelor membre.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (6)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Republica Palau privind exonerarea de obligația de a deține viză de scurtă ședere.
   Articolul 2
   Președintele Consiliului procedează, în numele Uniunii, la notificarea prevăzută la articolul 8 alineatul (1) din acord (5).
   Articolul 3
   Comisia, asistată de reprezentanți ai statelor membre, reprezintă Uniunea în cadrul Comitetului mixt de experți instituit în temeiul articolului 6 din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 20 septembrie 2016.

            Pentru Consiliu

            Președintele

         I. KORČOK

      (1)  Aprobarea din 8 iunie 2016 (nepublicată încă în Jurnalul Oficial).

      (2)  Decizia (UE) 2015/2377 a Consiliului din 26 octombrie 2015 privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Republica Palau privind exonerarea de obligația de a deține viză de scurtă ședere (JO L 332, 18.12.2015, p. 11).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană

text:
Anunţ juridic important

|

32002D0309

Jurnalul Oficial L 114 , 30/04/2002 p. 0001 - 0005 ediţie specială în limba cehă capitol 11 volum 41 p. 89  - 93 ediţie specială în limba estonă capitol 11 volum 41 p. 89  - 93 ediţie specială în limba maghiară capitol 11 volum 41 p. 89  - 93 ediţie specială în limba lituaniană capitol 11 volum 41 p. 89  - 93 LV.ES capitol 11 volum 41 p. 89  - 93 MT.ES capitol 11 volum 41 p. 89  - 93 PL.ES capitol 11 volum 41 p. 89  - 93 SK.ES capitol 11 volum 41 p. 89  - 93 ediţie specială în limba slovenă capitol 11 volum 41 p. 89  - 93

		20020404Decizia Consiliului și a Comisiei privind Acordul de cooperare științifică și tehnologicădin 4 aprilie 2002privind încheierea a șapte acorduri cu Confederația Elvețiană(2002/309/CE, Euratom)CONSILIUL UNIUNII EUROPENE,COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf teza a doua, articolul 300 alineatul (3) al doilea paragraf și articolul 300 alineatul (4),având în vedere Tratatul de instituire a Comunității Europene a Energiei Atomice, în special articolul 101 al doilea paragraf,având în vedere propunerea Comisiei,având în vedere avizul conform al Parlamentului European [1],având în vedere aprobarea Consiliului,întrucât:(1) În contextul relațiilor privilegiate dintre Uniunea Europeană și Confederația Elvețiană și al voinței comune de extindere și întărire a relațiilor, au fost semnate la 21 iunie 1999 și trebuie aprobate următoarele acorduri:- Acordul dintre Comunitatea Europeană și statele sale membre, pe de o parte, și Confederația Elvețiană, pe de altă parte, privind libera circulație a persoanelor;- Acordul dintre Comunitatea Europeană și Confederația Elvețiană privind transportul aerian;- Acordul dintre Comunitatea Europeană și Confederația Elvețiană privind transportul rutier și feroviar de mărfuri și călători;- Acordul dintre Comunitatea Europeană și Confederația Elvețiană privind comerțul cu produse agricole;- Acordul dintre Comunitatea Europeană și Confederația Elvețiană privind recunoașterea reciprocă în materie de evaluare a conformității;- Acordul dintre Comunitatea Europeană și Confederația Elvețiană privind anumite aspecte ale contractelor de achiziții publice;- Acordul de cooperare științifică și tehnologică între Comunitățile Europene și Confederația Elvețiană.(2) Cele șapte acorduri sunt strâns legate între ele printr-o clauză care prevede că trebuie să intre în vigoare simultan și să înceteze a se aplica simultan după șase luni de la primirea notificării de nereînnoire sau de denunțare a unuia dintre ele.(3) În ceea ce privește Acordul privind libera circulație a persoanelor, angajamentele cuprinse în acesta și care intră sub incidența părții III titlul IV din Tratatul de instituire a Comunității Europene nu constituie pentru Regatul Danemarcei, Irlanda și Regatul Unit al Marii Britanii și al Irlandei de Nord obligații de drept comunitar, ci obligații care rezultă din angajamentul dintre statele membre respective și Confederația Elvețiană.(4) În ceea ce privește Acordul privind comerțul cu produse agricole, măsurile necesare aplicării articolului 5 alineatul (3) prima liniuță din prezenta decizie pot fi adoptate, după caz, în conformitate cu procedura prevăzută la articolul 5 alineatul (4). Măsurile trebuie adoptate în conformitate cu Decizia 1999/468/CE a Consiliului din 28 iunie 1999 de stabilire a modalităților de exercitare a competențelor de executare conferite Comisiei [2].(5) Anumite responsabilități referitoare la punerea în aplicare au fost încredințate comitetelor mixte instituite prin acorduri, în special competența de a aduce modificări anumitor aspecte ale anexelor sectoriale. Trebuie definite procedurile interne necesare bunei derulări a acordurilor și Comisia trebuie împuternicită să aducă anumite modificări tehnice acestora și să adopte anumite decizii referitoare la punerea lor în aplicare,DECID:Articolul 1(1) Cele șase acorduri de mai jos se aprobă în numele Comunității Europene:- Acordul dintre Comunitatea Europeană și statele membre, pe de o parte, și Confederația Elvețiană, pe de altă parte, privind libera circulație a persoanelor;- Acordul dintre Comunitatea Europeană și Confederația Elvețiană privind transportul aerian;- Acordul dintre Comunitatea Europeană și Confederația Elvețiană privind transportul rutier și feroviar de mărfuri și călători;- Acordul dintre Comunitatea Europeană și Confederația Elvețiană privind comerțul cu produse agricole;- Acordul dintre Comunitatea Europeană și Confederația Elvețiană privind recunoașterea reciprocă în materie de evaluare a conformității;- Acordul dintre Comunitatea Europeană și Confederația Elvețiană privind anumite aspecte ale contractelor de achiziții publice;Următorul acord se aprobă în numele Comunității Europene și al Comunității Europene a Energiei Atomice:- Acordul de cooperare științifică și tehnologică între Comunitățile Europene și Confederația Elvețiană.Textul acordurilor se atașează prezentei decizii.(2) În conformitate cu dispozițiile lor, cele șapte acorduri intră în vigoare simultan și încetează să se aplice simultan după șase luni de la primirea notificării de nereînnoire sau de denunțare a unuia dintre ele.Articolul 2În ceea ce privește Acordul privind libera circulație a persoanelor, un reprezentant al Comisiei reprezintă Comunitatea în cadrul Comitetului mixt instituit prin articolul 14 din acord. Poziția pe care Comunitatea o adoptă în cadrul aplicării acordului cu privire la deciziile sau recomandările comitetului mixt se stabilește de către Consiliu la propunerea Comisiei, în conformitate cu dispozițiile Tratatului de instituire a Comunității Europene aplicabile în acest domeniu.Articolul 3(1) În ceea ce privește Acordul privind transportul aerian, Comisia, asistată de reprezentanții statelor membre, reprezintă Comunitatea în cadrul Comitetului mixt instituit prin articolul 21 din acord.(2) Poziția pe care Comunitatea o adoptă cu privire la deciziile Comitetului mixt care nu fac decât să extindă domeniul de aplicare a actelor legislative comunitare la nivelul Elveției, sub rezerva adaptărilor necesare, se stabilește de către Comisie.(3) În cazul celorlalte decizii ale Comitetului mixt, poziția Comunității se stabilește de către Consiliu, care hotărăște cu majoritate calificată, la propunerea Comisiei.Articolul 4(1) În ceea ce privește transportul rutier și feroviar de mărfuri și călători, Comisia, asistată de reprezentanții statelor membre, reprezintă Comunitatea în cadrul Comitetului mixt instituit prin articolul 51 din acord. Poziția pe care Comunitatea o adoptă cu privire la deciziile comitetului mixt se stabilește:- de către Consiliu, care hotărăște cu majoritate calificată, la propunerea Comisiei, pentru aspectele prevăzute la articolele 42, 45, 46, 47 și 54 din acord;- de către Comisie, prin consultarea comitetului instituit prin articolul 4 primul paragraf din Decizia 92/578/CEE [3], pentru toate celelalte aspecte.Articolul 5(1) În ceea ce privește Acordul privind comerțul cu produse agricole, Comisia, asistată de reprezentanții statelor membre, reprezintă Comunitatea în cadrul Comitetului mixt agricol prevăzut la articolul 6 alineatul (1) din acord și în cadrul Comitetului mixt veterinar prevăzut la articolul 19 alineatul (1) din anexa 11 la acord.(2) Poziția pe care o adoptă Comunitatea în cadrul Comitetului mixt agricol și a Comitetului mixt veterinar se stabilește de către Consiliu la propunerea Comisiei, în conformitate cu dispozițiile Tratatului de instituire a Comunității Europene aplicabile în acest domeniu.Cu toate acestea, poziția Comunității cu privire la aspectele pentru care Comitetul mixt agricol are putere de decizie în temeiul articolului 6 alineatul (3) din acord se stabilește de către Comisie:- în ceea ce privește aspectele ce țin de anexa 4 din acord și de apendicele acesteia, în conformitate cu procedura prevăzută la articolul 18 din Directiva 2000/29/CE [4];- în ceea ce privește aspectele ce țin de anexa 5 din acord și de apendicele acesteia, în conformitate cu procedura prevăzută la articolul 23 din Directiva 70/524/CEE [5];- în ceea ce privește aspectele ce țin de anexa 6 din acord și de apendicele acesteia, în conformitate cu procedura prevăzută la articolul 21 din Directiva 66/400/CEE [6] sau cu dispozițiile corespunzătoare din alte directive referitoare la semințe;- în ceea ce privește aspectele ce țin de anexa 7 din acord și de apendicele acesteia, în conformitate cu procedura prevăzută la articolul 75 din Regulamentul (CE) nr. 1493/1999 [7];- în ceea ce privește aspectele ce țin de anexa 8 din acord și de apendicele acesteia, în conformitate cu procedura prevăzută la articolul 14 sau articolul 15 din Regulamentul (CEE) nr. 1576/89 [8] sau la articolul 13 sau 14 din Regulamentul (CEE) nr. 1601/91 [9];- în ceea ce privește aspectele ce țin de anexa 9 din acord și de apendicele acesteia, în conformitate cu procedura prevăzută la articolul 14 din Regulamentul (CEE) nr. 2092/91 [10];- în ceea ce privește aspectele ce țin de anexa 10 din acord și de apendicele acesteia, în conformitate cu procedura prevăzută la articolul 46 din Regulamentul (CE) nr. 2200/96 [11].(3) Fără a aduce atingere alineatului (6), Comisia adoptă măsurile necesare pentru aplicarea acordului cu privire la:- punerea în aplicare a concesiilor tarifare enumerate în anexele 2 și 3 la acord, precum și a modificărilor și adaptărilor tehnice care se impun ca urmare a modificărilor aduse codurilor din Nomenclatura Combinată și Taric, în conformitate cu procedura stabilită la articolul 23 din Regulamentul (CEE) nr. 1766/92 [12], cu dispozițiile corespunzătoare din celelalte regulamente privind organizările comune ale piețelor sau cu procedura prevăzută la alineatul (2);- punerea în aplicare a anexei 4, în conformitate cu procedura prevăzută la articolul 18 din Directiva 2000/29/CE;- punerea în aplicare a anexei 5, în conformitate cu procedura prevăzută la articolul 23 din Directiva 70/524/CEE;- punerea în aplicare a anexei 6, în conformitate cu procedura prevăzută la articolul 21 din Directiva 66/400/CEE sau cu dispozițiile corespunzătoare din alte directive referitoare la semințe;- punerea în aplicare a titlului III din anexa 7, în conformitate cu procedura prevăzută la articolul 75 din Regulamentul (CE) nr. 1493/1999;- punerea în aplicare a articolului 14 din anexa 8, în conformitate cu procedura prevăzută la articolul 14 din Regulamentul (CEE) nr. 1576/89 sau la articolul 13 din Regulamentul (CEE) nr. 1601/91;- punerea în aplicare a anexei 9, în conformitate cu procedura prevăzută la articolul 14 din Regulamentul (CEE) nr. 2092/91;- punerea în aplicare a anexei 10, în conformitate cu procedura prevăzută la articolul 46 din Regulamentul (CE) nr. 2200/96;- punerea în aplicare a anexei 11, în conformitate cu articolul 30 din Directiva 72/462/CEE [13].(4) Dacă este cazul, măsurile necesare prevăzute la alineatul (3) prima liniuță pot fi adoptate în conformitate cu procedura descrisă în continuare.Comisia este asistată de Comitetul Codului Vamal instituit prin articolul 248a din Regulamentul (CEE) nr. 2913/92 [14].În cazul în care se face trimitere la prezentul alineat, se aplică articolele 4 și 7 din Decizia 1999/468/CE.Termenul prevăzut la articolul 4 alineatul (3) din Decizia 1999/468/CE se stabilește la o lună.(5) Comitetul Codului Vamal poate examina orice aspect referitor la aplicarea contingentelor tarifare evocat de către președinte fie la inițiativa acestuia, fie la cererea unui stat membru.(6) La cererea unui stat membru sau din proprie inițiativă, Comisia decide asupra măsurilor necesare în conformitate cu articolul 10 din acord, articolul 29 din anexa 7, articolul 16 din anexa 8, articolul 9 din anexa 9 și articolul 5 din anexa 10 și le comunică Consiliului și statelor membre. În cazul în care Comisia a fost sesizată cu o cerere din partea unui stat membru, aceasta adoptă o decizie în termen de trei zile lucrătoare din momentul primirii cererii. Orice stat membru poate prezenta Consiliului decizia Comisiei în termen de trei zile lucrătoare de la data comunicării deciziei. Consiliul se reunește de îndată. Consiliul, hotărând cu majoritate calificată, poate adopta o poziție diferită în termen de treizeci de zile de la data la care i-a fost prezentată decizia Comisiei.Articolul 6(1) În ceea ce privește Acordul privind recunoașterea reciprocă în materie de evaluare a conformității, Comisia, asistată de un comitet special desemnat de Consiliu, reprezintă Comunitatea în cadrul Comitetului mixt instituit prin articolul 10 din acord, denumit în continuare "comitetul". Comisia procedează, după consultări în cadrul comitetului special, la numirile, notificările, schimburile de informații și cererile de verificare prevăzute la articolul 6 alineatul (3), articolul 7, articolul 8 alineatul (1), articolul 10 alineatul (4) litera (e) și articolul 12 din acord.(2) Poziția pe care o adoptă Comunitatea în cadrul comitetului se stabilește de către Comisie, după consultarea comitetului special prevăzut la alineatul (1) din prezentul articol, cu privire la:(a) aplicarea articolului 1 alineatul (3) capitolelor anexei 1;(b) adoptarea regulamentului de procedură, în conformitate cu articolul 10 alineatul (2) din acord și din procedurile de verificare prevăzute la articolul 10 alineatul (4) literele (c) și (d) din acord;(c) verificarea conformității organismelor de evaluare și a deciziilor conexe, în conformitate cu articolul 8 și cu articolul 11 litera (c) din acord;(d) modificările aduse secțiunilor I-V ale tuturor capitolelor din anexa I, în conformitate cu articolul 10 alineatul (4) literele (a), (b) și (e) și cu articolul 11 din acord;(e) modificările aduse anexelor, în conformitate cu articolul 10 alineatul (5) din acord;(f) mecanismul de soluționare a diferendelor prevăzut la articolul 14 din acord.(3) În toate celelalte cazuri, poziția pe care o adoptă Comunitatea în cadrul comitetului se stabilește de către Consiliu, care hotărăște cu majoritate calificată, la propunerea Comisiei.Articolul 7(1) În ceea ce privește Acordul privind anumite aspecte ale contractelor de achiziții publice, Comisia, asistată de reprezentanții statelor membre, reprezintă Comunitatea în cadrul comitetului mixt instituit prin articolul 11 din acord.(2) Comisia este autorizată să aprobe, în numele Comunității, modificările aduse anexelor I, II, III, IV, VI și VII din acord. Comisia este asistată în această îndatorire de un comitet special desemnat de Consiliu. Autorizarea menționată anterior se limitează, în ceea ce privește anexa I, la modificările care se dovedesc a fi necesare ca urmare a aplicării procedurilor prevăzute la articolul 8 din Directiva 93/38/CEE, în ceea ce privește anexele II, III și IV, la modificările aduse ca urmare a aplicării procedurilor similare la sectoarele vizate de aceste anexe, iar, în ceea ce privește anexele VI și VII, la rezultatele negocierilor care se vor desfășura în cadrul Acordului privind contractele de achiziții publice din 1996.(3) În toate celelalte cazuri, poziția pe care o adoptă Comunitatea cu privire la deciziile Comitetului mixt se stabilește de către Consiliu, la propunerea Comisiei, în conformitate cu dispozițiile Tratatului de instituire a Comunității Europene aplicabile în acest domeniu.Articolul 8Actele sau instrumentele de aprobare prevăzute pentru fiecare acord se depun de către președintele Consiliului, în numele Comunității Europene, și, de asemenea, în ceea ce privește Acordul de cooperare științifică și tehnologică, de către Președintele Comisiei în numele Comunității Europene a Energiei Atomice.Adoptată la Bruxelles, 4 aprilie 2002.Pentru ConsiliuPreședinteleA. Acebes PaniaguaPentru ComisiePreședinteleR. Prodi[1] JO C 41, 7.2.2001, p. 25.[2] JO L 184, 17.7.1999, p. 23.[3] JO L 373, 21.12.1992, p. 26.[4] JO L 169, 10.7.2000, p. 1. Directivă, astfel cum a fost modificată ultima dată prin Directiva 2001/33/CE a Comisiei (JO L 127, 9.5.2001, p. 42).[5] JO L 270, 14.12.1970, p. 1. Directivă, astfel cum a fost modificată ultima dată prin Regulamentul (CE) nr. 2205/2001 al Comisiei (JO L 297, 15.11.2001, p. 3).[6] JO 125, 11.7.1966, p. 2290/66. Directivă, astfel cum a fost modificată ultima dată prin Directiva 98/96/CE a Consiliului (JO L 25, 1.2.1999, p. 27).[7] JO L 179, 14.7.1999, p. 1. Regulament, astfel cum a fost modificat ultima dată prin Regulamentul (CE) nr. 2585/2001 al Consiliului (JO L 345, 29.11.2001, p. 10).[8] JO L 160, 12.6.1989, p. 1. Regulament, astfel cum a fost modificat ultima dată prin Regulamentul (CE) nr. 3378/94 al Consiliului (JO L 366, 31.12.1994, p. 1).[9] JO L 149, 14.6.1991, p. 1. Regulament, astfel cum a fost modificat ultima dată prin Regulamentul (CE) nr. 2061/96 al Consiliului (JO L 277, 30.10.1996, p. 1).[10] JO L 198, 22.7.1991, p. 1. Regulament, astfel cum a fost modificat ultima dată prin Regulamentul (CE) nr. 2491/2001 al Comisiei (JO L 337, 20.12.2001, p. 9).[11] JO L 297, 21.11.1996, p. 1. Regulament, astfel cum a fost modificat ultima dată prin Regulamentul (CE) nr. 911/2001 al Comisiei (JO L 129, 11.5.2001, p. 3).[12] JO L 181, 1.7.1992, p. 21. Regulament, astfel cum a fost modificat ultima dată prin Regulamentul (CE) nr. 1666/2000 al Consiliului (JO L 193, 29.7.2000, p. 1).[13] JO L 302, 31.12.1972, p. 28. Directivă, astfel cum a fost modificată ultima dată prin Regulamentul (CE) nr. 1452/2001 al Consiliului (JO L 198, 21.7.2001, p. 11).[14] JO L 302, 19.10.1992, p. 1. Regulament, astfel cum a fost modificat ultima dată prin Regulamentul (CE) nr. 2700/2000 al Parlamentului European și al Consiliului (JO L 311, 12.12.2000, p. 17).--------------------------------------------------